Μελέτη κόστους-οφέλους και κοινωνικοοικονομική ανάλυση του οδικού δικτύου Θεσσαλονίκη-Μουδανιά-κόμβος Πολυγύρου-Πολύγυρος-Γαλάτιστα-Θέρμη:
Creators: name: Ουσταπασίδου, Ευτυχία Κωνσταντίνου
Publisher: name: Aristotle University of Thessaloniki
Year: 2013
Subjects: μελέτη κόστους-οφέλους
κοινωνικοοικονομική ανάλυση
οδικός δακτύλιος
cost-benefit study
socio-economic analysis
highway

description: Στην παρούσα εργασία επιχειρείται η κοινωνικοοικονομική ανάλυση του έργου αναβάθμισης του οδικού δακτυλίου Θεσσαλονίκη - Νέα Μουδανιά – Γερακινή – Πολύγυρος – Γαλάτιστα – Θέρμη. Ο μελετώμενος οδικός δακτύλιος αποτελεί το κύριο οδικό δίκτυο σύνδεσης του Νομού Χαλκιδικής με την υπόλοιπη ηπειρωτική Ελλάδα αλλά και με τις χώρες της Κεντρικής Ευρώπης. Η εν λόγω μελέτη πραγματοποιήθηκε στα γενικότερα πλαίσια της ανάλυσης κόστους-οφέλους, με σκοπό την αξιολόγηση των καθαρών οφελών που προκύπτουν για την κοινωνία στο σύνολό της και το περιβάλλον, ως αποτέλεσμα του συγκεκριμένου επενδυτικού έργου. Μέσω της κοινωνικοοικονομικής ανάλυσης επιχειρήθηκε να αξιολογηθεί η συμβολή του έργου τόσο στην κοινωνική ευημερία, όσο και στην οικονομική ευημερία της περιφέρειας αλλά και της χώρας. Η ανάλυση διενεργήθηκε για την προβλεπόμενη διάρκεια ζωής του έργου, που αντιστοιχεί σε 25 έτη πλήρους λειτουργίας. Το υπό μελέτη έργο περιλαμβάνει την κατασκευή και αναμόρφωση ανισόπεδων και ισόπεδων κόμβων, τη διαπλάτυνση της οδού και άλλα συνοδά έργα αναβάθμισης, που χαρακτηρίζουν ένα σύγχρονο αυτοκινητόδρομο ευρωπαϊκών προδιαγραφών. Στόχος του έργου είναι τόσο η αύξηση της προσβασιμότητας και η γενικότερη περιφερειακή και οικονομική ανάπτυξη του Νομού Χαλκιδικής, όσο και η βελτίωση της οδικής ασφάλειας και των συνθηκών διαβίωσης των κατοίκων της γύρω περιοχής. Στα πλαίσια αυτής της μελέτης επιχειρήθηκε να αποτιμηθεί η αξία όλων των δαπανών και των ωφελειών που αναμένεται να προκύψουν από τη δραστηριότητα. Επιπλέον, συνεκτιμήθηκαν οι εξωτερικές επιδράσεις που επιφέρουν κοινωνικό κόστος ή ωφέλεια. Οι επιδράσεις αυτές αφορούν τόσο το κοινωνικό σύνολο και την παράμετρο της ευημερίας του, όσο και το περιβάλλον και το βαθμό διατάραξης αυτού, λόγω του προβλεπόμενου έργου. Η οικονομική αξιολόγηση του έργου έγινε με σύγκριση (σε ετήσια βάση και για όλη την περίοδο αξιολόγησης) των δαπανών και των ωφελειών ΜΕ και ΧΩΡΙΣ τα προβλεπόμενα έργα. Οι βασικότερες ωφέλειες χρήσης που ποσοτικοποιήθηκαν στα πλαίσια της ανάλυσης ήταν η εξοικονόμηση δαπανών χρόνου, η εξοικονόμηση δαπανών λειτουργίας οχημάτων, η μείωση οδικών τροχαίων ατυχημάτων και οι περιβαλλοντικές ωφέλειες στις οποίες περιλαμβάνονται οι ποσοτικοποιήσιμες ωφέλειες λόγω μείωσης του θορύβου, της εκπομπής αερίων του θερμοκηπίου, της κλιματικής αλλαγής και της ρύπανσης εδάφους και υδάτων. Όλα τα βασικά δεδομένα κόστους κατασκευής του έργου λήφθηκαν από την Εγνατία Οδός Α.Ε. και την Περιφέρεια Κεντρικής Μακεδονίας-Διεύθυνση Τεχνικών Έργων, οι οποίες είναι αρμόδιες για την κατασκευή και την αναβάθμιση των επιμέρους τμημάτων του οδικού δακτυλίου που μελετάται. Η αξιολόγηση της επένδυσης έγινε με βάση τρεις κύριους οικονομικούς δείκτες, οι οποίοι είναι η Καθαρή Παρούσα Αξία (ΚΠΑ-NPV), ο Λόγος Ωφελειών προς Κόστος (Ω/Κ-B/C) και ο Δείκτης Εσωτερικής Αποδοτικότητας (ΕΣΑ-ΙRR). Οι δείκτες αυτοί για την ανάλυση προέκυψαν θετικοί, και μάλιστα, αρκετά ευνοϊκοί Τα αποτελέσματα της οικονομικής ανάλυσης αποδεικνύουν την κοινωνική, περιβαλλοντική και οικονομική σκοπιμότητα του έργου. Η ανάλυση ευαισθησίας που ακολούθησε, κατέδειξε ότι το έργο είναι ασφαλές ως προς την κοινωνική του σκοπιμότητα, ενώ η πιθανότητα αρνητικών οικονομικών δεικτών είναι πρακτικά ελάχιστη.
description: This paper attempts a socio-economic analysis of the construction project to upgrade the ring road of Thessaloniki - Nea Moudania - Gerakini - Poligiros - Galatista - Thermi. The designed ring road is the main highway connecting the Halkidiki Prefecture with the rest of mainland Greece and the countries of Central Europe. The study presented in this paper was conducted in the general context of the cost- benefit analysis to assess the net benefit to society as a whole and the environment, as a result of the aforementioned invested project. Through the economic analysis undertaken, it was endeavored to assess the project's contribution in both social welfare and economic prosperity of the region and the country. The analysis was conducted for the anticipated project life-circle, corresponding to 25 years of full operation. The project taken under consideration involves the construction and reformation of interchanges and junctions, the widening of the road and other ancillary upgrade works, featuring a modern motorway adhering to the latest European Standards. Furthermore it aims to increase both the accessibility and the overall regional and economic development of Halkidiki, and to improve road safety and welfare of residents of the surrounding areas. It is important to note that it was attempted within this study to assess the value of all the costs and benefits that are expected to arise from the realization of the project. Additionally, it takes into account the external factors that bring about social costs and/or benefits. These effects relate to both the community and its welfare, and the extent of the environmental impact due to the disruption of the construction of the planned project. The economic evaluation of the project was done by comparing (annually and throughout the evaluation period) costs and utilities with and without the planned projects. The main use benefits were quantified within the cost- benefit analysis were, cost saving time, vehicle operating cost savings, reducing road accidents and environmental benefits which include quantifiable benefits such as the reduction of noise, the greenhouse gas emissions, the climate change and the pollution in soil and water. All the key data regarding construction costs of the project were obtained from Egnatia Odos SA and the Regional Office of Central Macedonia - Division of Construction, which are responsible for constructing and upgrading the individual sections of the ring road being studied. The evaluation of the investment was based on three main economic indicators, which are the Net Present Value (NPV), the Benefit - Cost Ratio (B/C) and the Internal Rate of Return (IRR). Using these indicators in the cost-benefit analysis returned positive results of the economic analysis demonstrating the social, environmental and economic feasibility of the project. The sensitivity analysis that followed, demonstrated that the project is safe in terms of social desirability and the possibility of negative economic indicators is practically minimal.